Preĝejo Sankta Katarino (Zagrebo)

La preĝejo Sankta Katarino (kroate: Crkva sv. Katarine) estas baroka preĝejo romkatolika en la sudo de la Supera urbo de Zagrebo, Kroatujo (placo Katarinski trg). Priskribo La preĝejo lindega konstruiĝis inter 1620-32 fare de la jezuitoj kies monakejo kun renesanca korto troviĝas nur kelkajn metrojn en la nordo (placo Jezuitski trg). La interno estas tre riĉe ornamita per stukaĵoj kaj reliefoj de A.S. Quadrio (1723) kaj kelkaj volbofreskoj de F. Quaglio (1721). Krom iluzia pentraĵo de A. Jelovšek (1762) indas admiriĝi ankaŭ la marmoraj altaroj de F. Robba, la skulptitaj barokaj altaroj kaj kelkaj epitafoj. Eksteraj ligiloj Porturistaj informoj